|  |  |
| --- | --- |
| Forum: | BSV OmrådeMED |
| Tid: | 11. december 2015 kl. 12.00 – 13.30. Lokalet er til rådighed for medarbejderne fra kl. 11.00. Der vil blive serveret en let frokost som start. |
| Sted: | Rådhuset, 129, Blok A. |
| Deltagere: | Jette Runchel, Peter Rymann, Claes Hjort, Susi Flex, Margit Krogh, Jan Hausted Petersen, Suzanne Agerholm, |
| Afbud: | Henrik Ørberg Hansen, Charlotte Jacobi Hansen, Carina Kofoed, Ulla Kusk, Helle Varning |
| Referent: | Dorthe Stærkær de la Motte  nde af alle. |

# Beslutningspunkter

Mødet indledes med en let frokost som tak for jeres arbejdsindsats for året 2015.

## Godkendelse af dagsorden

*Konklusion:*

Godkendt.

## Godkendelse af referat fra sidste møde

Referat vedlagt.

*Konklusion:*

Godkendt.

## Arbejdsmiljø og sundhed

* Opfølgning på Store MED-dag, 27. november 2015
* Temadag i februar 2016 for alle arbejdsmiljørepræsentanter
* MED-pjece på vej
* Samarbejde med Vagten

*Konklusion:*

* Opfølgning på Store MED-dag, 27. november 2015

OmrådeMED var enige om, at temadagen var en god og inspirerende dag. Det var godt, at der fra mange arbejdspladser både deltog en leder og en arbejdsmiljørepræsentant. Gruppearbejdet var godt. Godt med sparring fra flere sider. Temadagen gav dog ikke helt det samme, hvis man var alene af sted fra en arbejdsplads.

Ros til arbejdsgruppen for formen/planlægningen af dagen.

Der var enighed om, at hvis man gerne vil MEDarbejdet kræves det, at der bakkes op om sådanne temadage og at der både deltager repræsentanter fra ledelsen og medarbejdersiden.

Den fremtidige form for temadage vil snarest blive drøftet i KommuneMED.

* Temadag i februar 2016 for alle arbejdsmiljørepræsentanter

Temadagen i februar 2016 udspringer af netværket for arbejdsmiljørepræsentanter. Program er under udarbejdelse.

* MED-pjece på vej

KommuneMED har iværksat udarbejdelse af pjece ”Kom er vær MED”. Arbejdsgruppe er nedsat til kommentering/rettelse af pjecen. Den udsendes så snart den er færdig.

* Samarbejde med Vagten

Udsat.

## Budget 2016

Seneste status i forhold til budgetkatalog 2016 herunder opfølgning på afskedigelsesproces.

*Konklusion:*

Udmøntning af budgetvedtagelse 2016 er iværksat og gennemført. Jobbank for opsagte medarbejdere er etableret. Hvis der opstår en ledig stilling inden for den opsagte medarbejders overenskomstområde i opsigelsesperioden, vil medarbejderen ud fra en vurdering af uddannelse og kompetencer, blive forsøgt matchet i den ledige stilling.

Nogle medarbejdere er blevet omplaceret i forbindelse med denne proces.

En stor del af de berørte opsagte medarbejdere arbejder næsten alle i deres nuværende arbejdsfunktioner.

Opstart til budget 2017 går i gang lige om lidt. De første sager vil være at finde med dagsordenen til Økonomiudvalget/Kommunalbestyrelsen i februar 2016.

## Årshjul 2016

Status p.t. er, at næstformand/ sekretær afventer genforhandling af MED-aftalen.

*Konklusion:*

Taget til efterretning.

# Orienteringspunkter

## Orientering fra formanden og næstformanden

* Kommunaldirektør Jette Runchel orienterer om status for rekrutteringsproces for direktør for Børn, Sundhed & Velfærd
* Næstformand Claes Hjort orienterer om genforhandling af MED-aftale.

*Konklusion:*

* Kommunaldirektør Jette Runchel orienterer om status for rekrutteringsproces for direktør for Børn, Sundhed & Velfærd

Direktørstillingen for Børn, Sundhed & Velfærd er i genopslag. Samtaler vil finde sted i januar måned. Der forventes ansættelse den 1/3.

* Indsatsplan for afdelingen Social & Familie/ Familieafsnittet

Stigende merforbrug i Familieafsnittet nødvendiggør en række tiltag på området med henblik på, at udgiftsniveauet tilpasses budgettet for 2016. Hen over sommerferien er merbruget steget og det er endt med ca. 18 mio. kr. i merforbrug.

Der er udarbejdet en indsatsplan som indeholder en række tiltag. Tiltagene er fordelt under tre centrale elementer: Økonomistyring, faglig styring samt organisation og ledelse.  Indsatsplanen skal understøtte, at udgiftsniveauet tilpasses budgettet for 2016, således at Familieafsnittet i stigende grad kan rette fokus på den faglige kvalitet i sagsbehandlingen og i foranstaltningerne. Med henblik på at kvalificere arbejdet med indsatsplanen indgås et samarbejde med KLK, Kommunernes Landsforenings Konsulentvirksomhed.

Økonomiudvalget er løbende blevet orienteret om merforbruget.

* Ny strategi på Dagtilbudsområdet

Strategien for udvikling af kvalitet på dagtilbudsområdet skal sikre en høj pædagogisk kvalitet i Albertslund Kommunes dagtilbud. Strategien skal  som et samlet strategisk styringsdokument for området sikre fortsat udvikling af dagtilbud af høj kvalitet og matche fremtidige udfordringer og ny viden.

Strategien  tager afsæt i de overordnede værdier, visioner, politikker og mål for Albertslund Kommune og skaber retning for udviklingen i dagtilbuddene på 0-5 års området i perioden 2016-2022. Strategien løber frem til år 2022, fordi der her udarbejdes ny strategi for skoleområdet, hvorefter det vil være muligt at koble udviklingsstrategi for skole og dagtilbud sammen.

* Åbning af Sundhedshuset.

Indvielse af huset skete onsdag den 9. december. I løbet af januar måned er også beboerne fra Albo flyttet til plejecentret Albertshøj.

* Næstformand Claes Hjort orienterer om genforhandling af MED-aftale.

MEDaftalen skal genforhandles. Niveauerne i MEDaftalen og muligheder for dispensationer skal genforhandles. Forhandlingsorgan er derfor nedsat: 7 fra medarbejdersiden og 3 fra ledelsessiden indgår i forhandlingerne. Det første forhandlingsmøde går i gang i næste uge.

## Nyt fra afdelingerne (fast punkt)

Formålet med punktet er at orientere på strategisk niveau og en information som alle i OmrådeMED kan have gavn af.

* Afdelingschef Ulla Kusk, Sundhed, Pleje & Omsorg orienterer om genoptræningssamarbejde.

*Konklusion:*

Drøftelse af arbejdsnotat.

## Hvem gør, hvad til næste møde?

*Konklusion:*

Intet.

## Eventuelt

*Konklusion:*

Spørgsmål til sygefraværsadvis til lederen. Der sendes henvendelse til Lønkontoret om problemstillingen.

Evaluering af Det tværfaglige Råd. Deadline for svardeltagelse er udsat med henblik på større svarprocent.